Bruce Babbitt

Bruce Edward Babbitt (s. 27. kesäkuuta 1938) on yhdysvaltalainen lakimies ja demokraattisen puolueen poliitikko. 

Babbitt syntyi Los Angelesissa ja meni vuonna 1968 naimisiin Harriet Coonsin kanssa. Hän toimi vuosina 1978–1987 Arizonan kuvernöörinä ja vuosina 1993–2001 Yhdysvaltain sisäministerinä Bill Clintonin presidenttikaudella. Babbitt pyrki myös itse presidentiksi vuoden 1988 presidentinvaaleissa.

Clinton harkitsi presidenttikaudellaan myös Babbittin nimittämistä Yhdysvaltain korkeimpaan oikeuteen Harry Blackmunin seuraajaksi. Virkaan valittiin kuitenkin lopulta Stephen Breyer.

Lähteet 

Arizonan kuvernöörit
Yhdysvaltain sisäministerit
Vuonna 1938 syntyneet
Bill Clintonin hallituksen jäsenet
Elävät henkilöt
Yhdysvaltalaiset demokraattipoliitikot